EU: Carlsberg og Heineken delte markedet | Berlingske Business
EU: Carlsberg og Heineken delte markedet
Fredag d. 01. marts 2002, kl. 14.00 - Opdateret 20. maj 2012
EU-Kommissionen mener, at de store bryggerier danske Carlsberg og hollandske Heineken i perioden 1993-1996 havde en aftale om at begrænse konkurrencen på deres hjemmemarkeder, meddelte EU-Kommissionen i dag Carlsberg.
Kommissionens vurdering er baseret på kontakter mellem de to bryggeriers daværende administrerende direktører. Kontakterne har haft en sådan karakter, at der er udarbejdet interne notater.
Carlsberg er uenig i Kommissionens vurdering af mødernes karakter. Der var efter Carlsbergs opfattelse tale om høflighedskontakter og almindelige forretningsmæssige drøftelser, skriver Carlsberg i en meddelelse til Københavns Fondsbørs.